**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 23.10.2022, ora 08.00 – 24.10.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 24.10.2022, ora 07.00**

**RÂURI**

Debitele au fost în general staționare, exceptând cursurile inferioare ale Vișeului, Izei, Turului, Mureșului și cursul superior al Prutului, unde au fost în creștere prin propagare.

Pe râurile din bazinele hidrografice ale Crișurilor, bazinele superioare şi mijlocii ale Vișeului, Izei, Turului şi Someșului, debitele au fost în scădere.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Someș, Crișul Repede, Bârzava, bazinele superioare ale Izei, Turului, cursul Mureșului, unii afluenți din bazinele superioare ale Argeşului, Ialomiței, cursul superior al Trotuşului şi pe cursul superior şi mijlociu al Bistriţei și mai mici (sub 30% din mediile multianuale lunare) pe râurile din bazinele hidrografice: Nera, Cerna, Tazlău, Rm. Sărat, Bârlad şi Jijia.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în creștere ca urmare a precipitațiilor prognozate și propagării pe râurile din bazinele hidrografice: Vișeu, Iza, Tur și pe cursul superior al Prutului, în scădere pe râurile din bazinele hidrografice ale Someșului, Crișurilor și bazinul inferior al Mureșului și relativ staționare pe celelalte râuri.

Sunt posibile creșteri de niveluri și debite, pe unele râuri mici din zonele de deal și de munte, mai ales pe cele din nord-vestul, nordul și nord-estul țării, ca urmare a precipitațiilor prognozate, sub formă de aversă.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în ţară (secţiunea Baziaş) în intervalul 23 – 24.10.2022 a fost staționar, având valoarea de 2700 m3/s, sub media multianuală a lunii octombrie (3850 m3/s).

În aval de Porţile de Fier debitele au fost în scădere.

Debitul la intrarea în țară (secțiunea Baziaș) va fi în scădere (2600 m3/s).

În aval de Porțile de Fier debitele vor fi în scădere.

**2.** **Situația meteorologică în intervalul 23.10.2022, ora 09.00 – 24.10.2022, ora 06.00**

**ÎN ŢARĂ**

Valorile termice diurne au scăzut considerabil față de ziua anterioară în regiunile intracarpatice și la munte și s-au situat în jurul mediilor climatologice, dar au crescut semnificativ în cele sudice, unde vremea a devenit mult mai caldă decât în mod normal pentru această dată. Cerul a fost variabil, cu înnorări în general persistente în prima parte a zilei în vest, nord-vest, centru și parțial în est, iar izolat a mai plouat slab în Banat, Crișana, Maramureș, Transilvania, Moldova, nordul Dobrogei, precum și la munte. Vântul a suflat slab și moderat, cu intensificări ziua, local în sud, est și pe arii mai restrânse în centru cu viteze de 40...55 km/h, dar și în zona înaltă a Carpaților Meridionali, unde la rafală s-au mai depășit 70...80 km/h. Temperaturile maxime au fost cuprinse între 11 grade la Întorsura Buzăului și 26 de grade la Videle, Ploiești, București-Băneasa și București-Filaret, iar la ora 06 temperatura aerului se încadra între 1 grad la Miercurea Ciuc și 17 grade la Constanța-dig și Mangalia. La începutul intervalului și noaptea, pe arii restrânse s-a semnalat ceață.

OBSERVAȚII - începând de ieri de la ora 06 au fost în vigoare 4 atenționări cod galben pentru fenomene meteorologice periculoase imediate, câte 1 emisă de către SRPV Timișoara, SRPV Craiova, SRPV Sibiu și CNPM București pentru Muntenia.

**LA BUCUREŞTI**

Valorile termice diurne au crescut semnificativ față de ziua precedentă, astfel că vremea a devenit mult mai caldă decât în mod normal. Cerul a fost variabil spre mai mult senin, iar vântul a suflat slab până la moderat. Temperatura maximă a fost de 25 grade la Afumați și de 26 de grade la Filaret și Băneasa, iar la ora 06 se înregistrau temperature de 5 grade la stația meteo Băneasa și 8 grade la Afumați și Filaret.

**3. Prognoza meteorologică în intervalul 24.10.2022, ora 09.00–25.10.2022, ora 09.00**

**ÎN ŢARĂ**

Valorile termice vor fi în creștere față de intervalul anterior, astfel că vremea va fi caldă, chiar deosebit de caldă în sudvestul și local în sudul țării. Cerul va fi variabil, cu înnorări temporare în regiunile nordice și nord-vestice, unde în cursul nopții va ploua și sub formă de aversă, iar îndeosebi în Maramureș va fi posibil să se acumuleze și cantități de apă însemnate (peste 10...15 l/mp). Vântul va sufla slab și moderat, cu unele intensificări în zona montană înaltă. Temperaturile maxime vor fi cuprinse între 17 și 27 de grade, iar cele minime se vor încadra între 8 și 15 grade, mai scăzute în zonele depresionare spre 5 grade. Dimineața și din nou spre finalul intervalului, în zonele joase de relief, pe suprafețe mici se va forma ceață.

**LA BUCUREŞTI**

Vremea va fi în continuare frumoasă și caldă pentru această dată. Cerul va fi variabil, iar vântul va sufla în general slab. Temperatura maximă se va situa în jurul valorii de 23 de grade, iar cea minimă va fi de 9...11 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă* Prut-Bârlad**

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.
1. ***CALITATEA MEDIULUI***
2. **În domeniul aerului**

 Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare